Source: https://lpf.ro/noutati/liga-1-betano-avancronici-etapa-marelui-derby/708
Timestamp: 2019-07-23 01:24:04+00:00

Document:
Liga 1 Betano (avancronici): ETAPA MARELUI DERBY - Liga Profesionistă de Fotbal
Știri•09.11.2018
U Craiova - Sepsi OSK Sf. Gheorghe, 9 noiembrie – ora 21.00.
Universitatea Craiova şi Sepsi s-au mai întâlnit de trei ori pe prima scenă, de două ori s-a impus "Ştiinţa", în timp ce covăsnenii şi-au trecut în cont o victorie.
- 19 septembrie 2017, Sepsi OSK - U Craiova 2-3. Tânărul Andrei Burlacu a deschis scorul în minutul 19, din pasa lui Mitriţă, Hadnagy a egalat la finalul primului sfert din repriza secundă, apoi Gustavo a transformat un penalty scos de Bancu (minutul 68). Avantajul craiovenilor a durat doar două minute, până când Astafei a fructificat assistul primit de la Patrick Petre. Scorul final a fost stabilit de Bancu, în minutul 80.
- Cel de-al doilea joc a avut loc pe 11 februarie 2018, U Craiova - Sepsi 1-0, gol marcat de Gustavo, direct din lovitură liberă.
- Cea mai recentă confruntare directă: 29 iulie 2018, Sepsi OSK - U Craiova 1-0. Deşi s-a înscris doar o singură dată, Birahima Tandia în minutul 61, partida a fost una spectaculoasă, cu 13 şuturi spre poartă expediate de cele două formaţii.
Eugen Neagoe va da peste formaţia în tricoul căreia a cunoscut cele mai mari succese ca jucator, reuşind eventul în ediția 1990-1991. Ca adversar, antrenorul Neagoe i-a întâlnit pe craioveni de trei ori, palmaresul său cuprinzând două victorii (2016-2017, CSM Poli Iaşi - CS U Craiova 2-1; 2018-2019, Sepsi OSK - U Craiova 1-0) şi o înfrângere (2017-2018, U Craiova - Sepsi OSK 1-0).
Mediile de vârstă ale celor două loturi: U Craiova - 24 ani şi 8 luni; Sepsi OSK - 25 ani şi 11 luni.
Astra - CSM Poli Iaşi, 10 noiembrie – ora 15.00
Astra vs CSM Poli Iaşi în Liga 1: 13 jocuri - 8 victorii Astra - 3 remize - două succese Poli Iaşi.
- Primul duel a avut loc pe 26 octombrie 2012, la Giurgiu, scor 1-0 pentru gazde, marcator Bukari. Astralii s-au impus şi în returul ediţiei 2012-2013, de astă dată cu 2-0, autorii golurilor de pe arena din Copou fiind Constantin Budescu şi Marko Ivanovski.
- Întâia victorie din contul grupării moldave s-a consemnat în primăvara lui 2015, pe 15 martie, CSMS - Astra 1-0, gol Iulian Bădic, din pasa lui Ionuţ Voicu.
- Cele mai multe goluri: 23 august 2015, Astra - CSM Iaşi 4-1 şi 2 martie 2017, CSM Poli Iaşi - Astra 2-3.
-O singură partidă s-a încheiat fără gol marcat, pe 18 august 2017, jucată pe arena „Marin Anastasovici”.
- Ultima victorie din contul moldovenilor: 3 decembrie 2017, CSM Poli Iaşi - Astra 1-0 (marcator Andrei Cristea).
- Astralii s-au impus cu 3-0 în ambele meciuri din play-off-ul stagiunii precedente, graţie golurilor înscrise de Florentin Matei, Laurenţiu Buş şi Takayuki Seto la Iaşi (26 aprilie 2018), respectiv Anatole Abang, Alexandru Stan şi Alexandru Dandea la Giurgiu (30 aprilie 2018).
- Cea mai recentă confruntare directă: 28 iulie 2018, Poli Iaşi - Astra 1-1 (Frăsinescu / Llullaku).
Gheorghe Mulţescu vs CSM Poli Iaşi în Liga 1: 7 jocuri - 5 victorii - două înfrângeri.
Flavius Stoican vs Astra în Liga 1: 8 jocuri - două victorii - două remize - 4 înfrângeri.
Mediile de vârstă ale celor două loturi: Astra - 24 ani şi 9 luni; Poli Iaşi – 27 ani.
Viitorul Constanţa - Concordia Chiajna, 10 noiembrie – ora 18.00
Viitorul vs Concordia în Liga 1: 13 jocuri - 6 victorii Viitorul - 6 remize - un succes Concordia;
Palmares Viitorul gazdă: 6 jocuri - 3 victorii Viitorul - 3 remize.
- Prima partidă a avut loc pe 30 iulie 2012, Concordia - Viitorul 1-1, marcatori Welington, respectiv Gabi Iancu. Acelaşi scor s-a înregistrat şi în următoarele două dispute.
- Primul joc încheiat cu o victorie s-a consemnat pe 21 decembrie 2013, Concordia - Viitorul 1-2 (Neluţ Roşu / Alexandru Băluţă, Ionuţ Larie).
- În mai 2015, "vulturii" şi-au trecut în cont singurul succes în disputele cu Viitorul, scor 2-0 pe teren propriu (Maftei, Boldrin).
- Cea mai mare diferenţă de scor: 9 decembrie 2017, Viitorul - Concordia 3-0 (Ţucudean - dublă, Eric).
- Cea mai recentă confruntare directă: 30 iulie 2018, Concordia - Viitorul 1-1 (Andrei Marc / Lyes Houri).
Partida va fi una specială, deoarece pe cele două bănci tehnice se vor afla cei mai selecţionaţi jucători din istoria fotbalului românesc, Dorinel Munteanu - 134 de prezenţe sub tricolor şi Gheorghe Hagi - 124 de meciuri pentru prima reprezentativă. Şi din postura de antrenori, aceştia au reuşit performanţe formidabile: "Neamţul" a câştigat titlul cu Oţelul în sezonul 2010-2011, gălăţenii devenind singura echipă din zona Moldovei care s-a impus în Liga 1, în timp ce tehnicianul dobrogenilor a terminat în fruntea clasamentului în ediția 2016/2017 cu cea mai tânără echipă campioană "all-time" din istoria României!
Dorinel Munteanu vs Gheorghe Hagi în toate competiţiile: 3 jocuri - două victorii Hagi - o remiză.
Mediile de vârstă ale celor două loturi: Viitorul - 22 ani şi 6 luni; Concordia - 27 ani.
CFR Cluj - Dunărea Călăraşi, 10 noiembrie – ora 21.00
O singură înfrânere au suferit clujenii în campionat în anul calendaristic curent (2 septembrie 2018, CFR - Viitorul 1-2), în rest au 16 victorii şi 11 rezultate de egalitate.
- CFR a marcat cel puţin un gol în 16 din ultimele 17 partide disputate pe teren propriu.
Dunărea este fără victorie în Liga 1 din 15 septembrie, când a învins acasă cu 3-2 pe FC Botoşani. Au urmat patru remize şi două partide pierdute.
O singură dată s-au mai întâlnit cele două pe prima scenă, pe 28 iulie 2018, când au remizat fără gol pe arena „Ion Comșa” din Călăraşi, care a găzduit atunci pentru întâia oară un meci în cea mai importantă competiţie internă din România.
Dan Alexa vs CFR Cluj în Liga 1: 3 jocuri - o remiză - două înfrângeri.
Mediile de vârstă ale celor două loturi: CFR Cluj - 27 ani şi 9 luni; Dunărea - 26 ani şi 9 luni.
FC Hermannstadt - FC Botoşani, 11 noiembrie – ora 17.30
Cele două echipe s-au mai întâlnit pe prima scenă doar în stagiunea curentă, pe 27 iulie 2018, când FC Botoşani s-a impus acasă cu 2-0, graţie reuşitelor lui Andrei Dumitraş şi Mihai Roman II.
Vasile Miriuţă vs Constantin Enache: două jocuri - o victorie Enache (2017-2018, FC Botoşani - Concordia 2-1) - o remiză (2017-2018, FC Botoşani - Dinamo 0-0).
Vasile Miriuţă vs FC Botoşani: 6 jocuri în Liga 1 - 3 victorii - două înfrângeri - o remiză.
Doar două meciuri fără gol marcat au înregistrat moldovenii în ediţia curentă, în timp ce sibienii au adunat șase partide în care nu au înscris.
- 9 goluri din faze fixe a primit FC Botoşani, cele mai multe dintre toate competitoarele.
Mediile de vârstă ale celor două loturi: FC Hermannstadt - 26 ani şi 5 luni; FC Botoşani - 24 ani şi 8 luni.
Dinamo - FCSB, 11 noiembrie - ora 21.00
Marele derby al Ligii 1 Betano se va juca pe Arena Națională, unde se așteaptă o asistență record.
O singură înfrângere au suferit dinamoviştii în ultimele 11 meciuri jucate în Liga 1 pe teren propriu, 1-2 cu Astra (14 septembrie 2018), în rest au șapte succese şi trei rezultate de egalitate.
În acest sezon, gruparea din "Ştefan cel Mare" a marcat în cinci dintre cele șase jocuri disputate acasă, dar a şi primit gol în patru partide.
De partea cealaltă, vizitatorii au pierdut două meciuri pe teren advers în stagiunea curentă, la Giurgiu şi la Craiova, interval în care au mai înregistrat trei victorii şi un egal.
- 3 mai 2015, Dinamo - FCSB 1-3, ultimul succes bifat de roş-albaştri pe terenul rivalilor. Pe băncile celor două echipe s-au aflat Flavius Stoican, respectiv Constantin Gâlcă.
- Ultimul succes bifat de roş-albi: 1 mai 2017, Dinamo - FCSB 2-1. Golul lui Sergiu Hanca din minutul 90+4 a schimbat decisiv ierarhia ediţiei 2016-2017, asta deoarece, cu două runde înainte de final, învinşii aveau să piardă prima poziţie în detrimentul celor de la Viitorul.
- Ultimul succes din contul FCSB-ului: 24 septembrie 2017, FCSB - Dinamo 1-0, gol marcat de Marko Momcilovic.
- Cea mai recentă confruntare: 29 iulie 2018, FCSB - Dinamo 3-3 (Harlem Gnohere, Florinel Coman - dublă / Mircea Axente, Dan Nistor, Mihai Popescu). În acest meci s-au stabilit două performanţe remarcabile în istoria confruntărilor directe:
- Gnohere, primul străin cu gol marcat în derby pentru ambele rivale;
- Florinel Coman, cel mai tânăr jucător care a reuşit o dublă într-un Dinamo - FCSB disputat în campionat.
Nicolae Dică vs Dinamo: 3 jocuri - o victorie Dică - două remize.
Gaz Metan Mediaş - FC Voluntari, 12 noiembrie – ora 21.00
Gaz Metan vs FC Voluntari în Liga 1: 9 jocuri - 4 victorii Gaz Metan - 3 remize - două succese FC Voluntari.
Palmares Gaz Metan gazdă: 4 jocuri - 3 victorii Gaz Metan - o remiză.
- Prima partidă a avut loc pe 1 octombrie 2016, Gaz Metan - FC Voluntari 1-0. Singurul gol al meciului a fost marcat de Mircea Axente, care a reluat cu capul pasa excelentă primită de la Dario Rugasevic.
- Cea mai mare diferenţă de scor: 12 mai 2017, Gaz Metan - FC Voluntari 4-1.
- Ultima victorie din contul ilfovenilor: 14 august 2017, FC Voluntari - Gaz Metan 2-1.
- Ultimul succes bifat de sibieni: 17 mai 2018, Gaz Metan - FC Voluntari 1-0.
- Cea mai recentă confruntare directă: 30 iulie 2018, FC Voluntari - Gaz Metan 1-1 (Belahmeur / Fortes).
Mediile de vârstă ale celor două loturi: Gaz Metan - 26 ani şi 5 luni; FC Voluntari - 26 ani şi 4 luni.
Transferuri efectuate până în 22 iulie 2019
Știri•22.07.2019

References: CSM 
 CSM 
 CSM 
 CSM 
 CSM 
 CSM 
 CSM